Phelippe, duc de Bourgoigne, conte d’Artois et de Bourgoigne, palatins et sire de Salins, faisons scavoir à tous présens et advenir, nous avoir veu les lettres de notre très cher seigneur et ayeul, le duc Eudes de Bourgoigne, que Dieu absoille, contenant la forme qui s’ensuit: § Nos Odo, dux Burgundie, notum facimus universis presentes litteras inspecturis, quod nos quasdam litteras sigillatas sigillo clare memorie Odonis quondam ducis Burgundie, carissimi genitoris nostri, sanas et integras vidimus in hec verba: § Nos Robertus, dux Burgundie, notum facimus omnibus presentes litteras inspecturis, quod nos quasdam litteras sigillatas sigillo clare memorie Odonis, quondam ducis Burgundie, avi nostri, sanas et integras vidimus in hec verba: § Ego Odo, dux Burgundie, notum facio... (Voir la pièce numérotée CCXXII.) § Nos Odo, dux Burgundie, omnia et singula que in dictis litteris continentur, pro nobis et nostris heredibus renovamus et confirmamus. In cujus rei testimonium litteris istis sigillum nostrum apponi facimus. Actum in capella nostra dicti castri de Talant, anno Domini millesimo trecentesimo decimo septimo, mense maij. § Lesqueles lettres et previleges dessus dis, et toutes les choses contenues en iceux, ainsi comme dessus sont devisées, nous de certaine science, par ces présentes lettres, loons, voulons, confermons et octroyons estre valables et demeurer en leur vertu, non contestant que les dittes lettres et previleges soient apprésent ou fussent pour le temps avenir par mauvaise garde ou trop longue ancienneté corrompues, viciées ou domagées en scel ou en escripture, lesquels deffaulx, nous, de notre plaine puissance et de certaine science, supléons par ces présentes, lesquelles nous voulons et dicernons pour nous et noz successeurs ducs de Bourgoigne, avoir force et vertu de vray original des diz previléges, sans ce que les diz habitans soient jamais tenus de faire exhibition des autres lettres dessus transcriptes. Avecques ce avons juré et promis en ensuivant l’intantion et ordonnance de nos diz prédécesseurs ducs de Bourgoingne, jurons encore et promettons les diz previleges et tout le contenu en ces présentes lettres, tenir, garder ausdiz habitans et leurs successeurs, et faire tenir et garder perpétuellement, sans jamais venir encontre et les voulons estre jurés et confermés par nos diz successeurs et que ce soit ferme et stable à toujours, nous avons en témoin de ce fait mettre nostre grant scel en ces lettres, sauf nostre droict en autres choses et l’autruy en toutes. Donné en nostre chastel de Talant dessus Dijon, le vingt deuxiesme jour d’avril, l’an de grâce mil trois cens sexante. § Par monsieur le Duc en son Conseil, où estoient Messieurs de Montfort, de Mavoilly, de Voudenay, maistre Pierre Cuiret, maistre Philibert Paillart et plusieurs autres, P. CUIRET.